Държавен вестник, бр. 15, 2010 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  15
1. разрешителни режими, които не въвеждат 
правото на Европейския съюз, с посочване на 
основанията за тяхната необходимост;
2. количествени или териториални ограниче­
ния, включително лимити, свързани с фиксиран 
брой население или минимално географско 
разстояние между доставчиците;
3. задължение за доставчика да има специ­
фична правно-организационна форма;
4. изисквания, свързани с притежаване на 
акции или дялове в дадена компания;
5. изисквания, които не са въведени от 
правото на Европейския съюз, които запазват 
достъпа до дейност по осъществяване на да­
дена услуга за определени доставчици поради 
специфичния характер на дейността;
6. забрана за повече от едно установяване 
на територията на една държава;
7. изисквания за минимален брой заети лица;
8. фиксирани минимални и/или максимал­
ни тарифи, с които доставчикът трябва да се 
съобразява;
9. задължения за доставчика освен своята 
услуга да предоставя заедно с нея и други спе­
цифични услуги;
10. изисквания към доставчиците да упраж­
няват само определен вид дейност или ограни­
чения за упражняване на различни дейности 
в съдружие.
(3) В доклада по ал. 2 компетентните орга­
ни посочват основанията за изискванията към 
доставчиците на услуги и удостоверяват, че те 
са в съответствие със следните принципи:
1. недискриминация – пряка или непряка 
въз основа на националност или на местополо­
жение на адреса на управление по отношение 
на компаниите;
2. необходимост – обосновани са от необхо­
дима защита на обществения ред и сигурност, 
общественото здраве или опазване на околната 
среда;
3. пропорционалност – изискванията са под­
ходящи за постигане на определена цел и не 
надхвърлят необходимото за нейното постигане.
(4) Министърът на икономиката, енерге­
тиката и туризма нотифицира Европейската 
комисия за актовете по ал. 1.
(5) Нотифицирането за национален зако­
нопроект в съответствие с Директива 98/34/
ЕО на Европейския парламент и на Съвета, 
изменена с Директива 98/48/ЕО, установяваща 
процедура за предоставянето на информация в 
сферата на техническите стандарти и регламенти 
и правила относно услугите на информаци­
онното общество, изпълнява задължението за 
нотифициране по този параграф.
§ 3. Този закон въвежда разпоредбите на 
Директива 2006/123/ЕО на Европейския пар­
ламент и на Съвета от 12 декември 2006 г. 
относно услугите на вътрешния пазар.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 4. Компетентните органи в Република 
България, които имат правомощия във връзка с 
упражняването на дейности по предоставяне на 
услуги, в срок един месец от влизането в сила 
на закона са длъжни да предприемат всички 
необходими действия за регистрация в ИСВП.
§ 5. В Закона за туризма (обн., ДВ, бр. 56 
от 2002 г.; изм., бр. 119 и 120 от 2002 г., бр. 39 
от 2004 г., бр. 28, 39, 94, 99 и 105 от 2005 г., 
бр. 30, 34, 80, 82 и 105 от 2006 г., бр. 42, 53 и 
80 от 2007 г., бр. 31, 36 и 66 от 2008 г. и бр. 19 
и 82 от 2009 г.) се правят следните изменения 
и допълнения:
1. В чл. 17 се създава ал. 5:
„(5) Туроператорска или туристическа агент­
ска дейност може да се извършва и от лице, уста­
новено в държава – членка на Европейския съюз, 
или в друга държава – страна по Споразумението 
за Европейското икономическо пространство, 
ако при установяване на територията на Репуб­
лика България представи копие от документ, 
удостоверяващ правото му да извършва такава 
дейност, и удостоверение или друг документ 
от кредитна или застрахователна институция, 
съдържащ данни за наличието на застраховка, 
покриваща отговорността му за причинени вреди, 
които могат да настъпят вследствие на виновно 
неизпълнение на професионалните задължения.“
2. В чл. 18:
а) в ал. 2 думите „се подава“ се заменят с 
„и документите по чл. 17, ал. 5 се подават“;
б) в ал. 6 думите „Изричният или мълчали­
вият отказ“ се заменят с „Отказът“;
в) създава се ал. 11:
„(11) Лицата по чл. 17, ал. 5 се вписват 
служебно в регистъра на туроператорите и 
туристическите агенти, като действието на 
регистрацията им е съобразно срока на пред­
ставените от тях документи.“
3. В чл. 20, ал. 1:
а) създава се нова т. 3:
„3. с изтичане действието на регистрация­
та – за случаите по чл. 17, ал. 5;“;
б) досегашната т. 3 става т. 4 и в нея в буква 
„г“ след думите „застрахователен договор по“ 
се добавя „чл. 17, ал. 5 и“.
4. В чл. 21, ал. 1:
а) в т. 5 накрая се поставя запетая и се 
добавя „данъчен или регистрационен код или 
друга идентификация, използвана в съответната 
държава членка“;
б) точка 6 се изменя така:
„6. имената на лицата с право да управляват 
и /или представляват регистрираното лице;“;
в) в т. 8 след думите „застрахователен до­
говор по“ се добавя „чл. 17, ал. 5 и“.
5. В чл. 45, ал. 1, т. 1 накрая се поставя 
запетая и се добавя „включително по законо­
дателството на държава – членка на Европей­
ския съюз, или на друга държава – страна по 
Споразумението за Европейското икономическо 
пространство“.
6. В чл. 50, ал. 3 т. 1 се изменя така: